Končar Elektroindustrija

**Končar Elektroindustrija d.d.** je hrvatsko dioničko društvo koje oko sebe okuplja 20 nezavisnih tvrki i jednu afiliranu tvtku. Dionica je uvrštena na Zagrebačku burzu 2003. godine.

Prema podacima sa službene web stranice, "u Končaru radi oko 4000 zaposlenika, od kojih je 953 visoke stručne spreme, 19 doktora znanosti i 66 magistra znanosti".

Proizvodni program se sastoji od:
* izgradnje i montažoe energetskih objekata,
* proizvodnje generatora i motora,
* transformatora visoke energije,
* sklopovne opreme za energeska postrojenja i distribuciju,
* eletričnih vučnih vozila,
* informacijsku i komunikacijsku opremu,
* informacijska riješenja,
* kućanskih aparata,
* opremu za posluživanje i obradu hrane te
* metalne strukture.

Kao tvrtka nastala je 1921., a nakon Drugog svijetskog rata tvrtka dobiva ime po narodnom heroju Radi Končaru. Na službenim stranicama tvrtke nerado se spominje period u kojemu, pod nazivom "Rade Končar", tvrtka bila mnogostruko veća. Naredni citat preuzet je s izložbe *Skriveni dizajn - odjel dizajna Končar 1971. - 1990.*: "Jedno od najvećih poduzeća na području bivše Jugoslavije, *SOUR Rade Končar* zapošljavao je i do 25.000 radnika u brojnim tvornicama od Samobora do Skopja. S asortimanom proizvoda od glačala do lokomotive i megaprojektima u stotinjak zemalja. Končar je zaista bio (ne samo) domaći industrijski gigant. Isporuke za nebrojene elektrane od Islanda do Indije, te nuklearne institute u Švicarskoj i Velikoj Britaniji zahtjevale su i kontinuirano ulaganje u razvoj vlastitih istraživačkih resursa."

## Končar Grupa
Grupu Končar čine Končar – Elektroindustrija d.d. kao matica i 20 ovisnih društava u kojima matica ima prevladavajući utjecaj (više od 50% glasova u Glavnoj skupštini).

Djelatnost Grupe Končar podijeljena je u poslovna područja:
- Energetika i transport: projektiranje i izgradnja postrojenja za proizvodnju, prijenos i
distribuciju električne energije, te pripadajuća oprema, tiristorske lokomotive,
tramvaji, te električna oprema za stabilna elektrovučna postrojenja i
- Industrija: elektromotorni pogoni, električna oprema srednjeg i niskog napona i ugostiteljska oprema;
- Trgovina: električni kućanski aparati, serijski proizvodi i električni aparati niskog napona.
- Posebne djelatnosti: istraživanje i razvoj proizvoda i infrastrukturne usluge

### Društva Končar Grupe
* Končar - Inženjering za energetiku i transport d.d.
* Končar - Generatori i motori
* Končar - Električni visokonaponski aparati
* Končar - Električni aparati srednjeg napona
* Končar - Sklopna postrojenja, (Sesvetski Kraljevec)
* Končar - Distributivni i specijalni transformatori
* Končar - Mjerni transformatori
* Končar - Elektronika i informatika
* Končar - Metalne konstrukcije
* Končar - Električna vozila
* Končar - Montažni inženjering
* Končar - Obnovljivi izvori
* Končar - MES d.d.
* Končar - Alati
* Končar - Ugostiteljska oprema
* Končar - Kućanski aparati
* Končar - Niskonaponske sklopke i prekidači
* Končar - Institut za elektrotehniku
* Končar - Energetika i usluge
* Končar - Energetski transformatori
* Kones AG, (Zürich, Švicarska i Prag, Češka)

## Reference

## Vanjske veze
* Sužbene stranice Končar Elektroindustrija
* Končar - Ugostiteljska oprema d.o.o.